Vitenskapsåret 1593

Vitenskapsåret 1593 er en oversikt over hendelser, prisvinnere, fødte og avdøde personer med tilknytning til vitenskap i 1593.

Begivenheter 
 Giordano Bruno blir ført i fanganskap fra Venezia til Roma, der anklagene blir utvidet og forhørene fortsatt i ytterligere syv år, før henrettelsen i 1600. Blant Brunos forbrytelser var hypotesen om at Jorden roterer om sin egen akse.

Matematikk 
 François Viète får publisert skriftet «Variorum de rebus mathematicis responsorum liber VIII» (Åttende bok med svar på diverse matematiske gåter), med drøfting av vinkelens tredeling, sirkelens kvadratur og konstruksjon av en syvkant. Tours.
 Adrien Romain får publisert avhandlingen  «Ideae mathematicae pars prima, sive methodus polygonorum; qua laterum, perimetrorum et arearum cujuscunque polygoni investigandorum ratio exactissima et certissima; una cum circuli quadratura continentur» (Matematiske idéer), med seksten siffers naøyaktighet av π. Antwerpen.

Fysikk 
 Galileo Galilei får publisert to lærebøker: «Trattato di Forticazioni» (Traktat om befestninger) og «Trattato di Meccaniche» (Traktat om det mekaniske) i sin nye undervisnings-stilling ved Universitetet i Padova.

Botanikk 
 Jardin des plantes de Montpellier blir grunnlagt under ledelse av Pierre Richer de Belleval, den første i Frankrike.
 Botanischer Garten der Universität Heidelberg blir grunnlagt.
 Carolus Clusius blir kalt til professor i botanikk ved Universitetet i Leiden, med ansvar for den botaniske hagen.

Zoologi 
 Jean Bauhin får publisert oppslagsverket «Traité des animauls aians aisles, qui nuisent par leurs piqueures ou morsures, avec les remèdes» (Traktat om dyr med vinger, som plager ved stikk eller bitt, med motmidler). Montbéliard.

Medisin 
 Første trykte utgave på arabisk av Abū ʿAlī al-Ḥusayn ibn ʿAbd Allāh ibn Sīnās Medisinens Kanon.
 Det første anatomiske teateret ble konstruert ved Universitetet i Leiden.
 Nicolas Ager får publisert avhandlingen «Theses physico-medicae de homine sano» (Fysisk-medisinske teser om det friske menneske).

Fødsler

Dødsfall
 25. juni – Michele Mercati (født 1541), italiensk lege og botaniker.
 Ukjent dato − Li Shizhen (født 1518), kinesisk farmasøyt.

Referanser